Unionin yleisen tuomioistuimen tuomio (ensimmäinen jaosto) 5.10.2017 – Versace 19.69 Abbigliamento Sportivo vastaan EUIPO – Gianni Versace (VERSACE 19.69 ABBIGLIAMENTO SPORTIVO)
(asia T-336/16)
(EU-tavaramerkki – Väitemenettely – Hakemus kuviomerkin VERSACE 19.69 ABBIGLIAMENTO SPORTIVO rekisteröimiseksi EU-tavaramerkiksi – Aikaisempi EU-sanamerkki VERSACE – Aikaisemman tavaramerkin tosiasiallinen käyttö – Asetuksen (EY) N:o 207/2009 42 artiklan 2 kohta – Suhteellinen hylkäysperuste – Sekaannusvaara – Merkkien samankaltaisuus – Asetuksen N:o 207/2009 8 artiklan 1 kohdan b alakohta)
1.      EU-tavaramerkki – Kolmansien huomautukset ja väite – Väitteen tutkiminen – Todisteet aikaisemman tavaramerkin käyttämisestä – Osittainen käyttö – Vaikutus – Rekisteröinnissä tarkoitettu tavaroiden ja palvelujen osan käsite
(Neuvoston asetuksen N:o 207/2009 42 artiklan 2 kohta)
(ks. 46–48 kohta)
2.      EU-tavaramerkki – EU-tavaramerkin määritelmä ja hankkiminen – Suhteelliset hylkäysperusteet – Väite, jonka on tehnyt sellaisen aikaisemman tavaramerkin haltija, joka on sama tai samankaltainen kuin haettu tavaramerkki ja joka on rekisteröity samoja tai samankaltaisia tavaroita tai palveluja varten – Sekaannusvaara haetun tavaramerkin ja aikaisemman tavaramerkin välillä – Arviointiperusteet
(Neuvoston asetuksen N:o 207/2009 8 artiklan 1 kohdan b alakohta)
(ks. 64 ja 65 kohta)
3.      EU-tavaramerkki – EU-tavaramerkin määritelmä ja hankkiminen – Suhteelliset hylkäysperusteet – Väite, jonka on tehnyt sellaisen aikaisemman tavaramerkin haltija, joka on sama tai samankaltainen kuin haettu tavaramerkki ja joka on rekisteröity samoja tai samankaltaisia tavaroita tai palveluja varten – Sekaannusvaara haetun tavaramerkin ja aikaisemman tavaramerkin välillä – Kuviomerkki VERSACE 19.69 ABBIGLIAMENTO SPORTIVO ja sanamerkki VERSACE
(Neuvoston asetuksen N:o 207/2009 8 artiklan 1 kohdan b alakohta)
(ks. 72–74, 77–79, 91 ja 94 kohta)
4.      EU-tavaramerkki – Muutoksenhakumenettely – Kanne unionin tuomioistuimissa – Unionin yleisen tuomioistuimen mahdollisuus muuttaa riidanalaista päätöstä – Rajat
(Neuvoston asetuksen N:o 207/2009 65 artikla)
(ks. 84–86 kohta)
5.      EU-tavaramerkki – EU-tavaramerkin määritelmä ja hankkiminen – Suhteelliset hylkäysperusteet – Väite, jonka on tehnyt sellaisen aikaisemman tavaramerkin haltija, joka on sama tai samankaltainen kuin haettu tavaramerkki ja joka on rekisteröity samoja tai samankaltaisia tavaroita tai palveluja varten – Kyseessä olevien tavaramerkkien samankaltaisuus – Arviointiperusteet
(Neuvoston asetuksen N:o 207/2009 8 artiklan 1 kohdan b alakohta)
(ks. 89 ja 90 kohta)
6.      Tuomioistuinmenettely – Kannekirjelmä – Muotovaatimukset – Oikeudenkäynnin kohteen yksilöinti – Yhteenveto kanneperusteista
(Unionin yleisen tuomioistuimen työjärjestyksen 76 artiklan d alakohta)
(ks. 97 kohta)
Aihe
Kanne EUIPO:n ensimmäisen valituslautakunnan 6.4.2016 tekemästä päätöksestä (asia R 1005/2015-1), joka koskee osapuolten Gianni Versace ja Versace 19.69 Abbigliamento Sportivo välistä väitemenettelyä
Ratkaisu
1)
Euroopan unionin teollisoikeuksien viraston (EUIPO) ensimmäisen valituslautakunnan 6.4.2016 tekemä päätös (asia R 1005/2015-1) kumotaan siltä osin kuin valituslautakunta on päätöksessä katsonut, että aikaisempaa EU-sanamerkkiä VERSACE on tosiasiallisesti käytetty (muihin luokkiin kuulumattomien) muiden ”tekstiilituotteiden” kuin luokkaan 24 kuuluvien ”liinavaatteiden” osalta.
2)
Kanne hylätään muilta osin.
3)
Versace 19.69 Abbigliamento Sportivo Srl vastaa omista oikeudenkäyntikuluistaan, ja se velvoitetaan korvaamaan puolet EUIPO:n oikeudenkäyntikuluista.
4)
EUIPO vastaa puolesta omia oikeudenkäyntikulujaan.
5)
Gianni Versace SpA vastaa omista oikeudenkäyntikuluistaan.